Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumala voi parantaa.
Kun tunnustamme hänen auktoriteettinsa, -
syntyy tilanne ja ilmapiiri, -
jossa voi parantua.
Tietyt hengelliset ainekset aikaansaavat tilanteet, -
jossa ihmiset paranevat.
Otetaan esille Matteuksen evankeliumista luku 8.
Matt. 8.
Jeesus on puhunut edellä, miten tärkeää on tunnustaa -
hänen auktoriteettinsa ja Sanan auktoriteetti.
Sadanpäämies toimi uskossa, koska oli kuullut Jeesuksesta.
Usko tulee kuulemisesta -
ja kuuleminen Jumalan Sanan kautta.
Nyt kun sadanpäämies on tunnustanut Jeesuksen auktoriteetin, -
tapahtuu paraneminen.
Matt. 8:14: -
"Kun Jeesus tuli Pietarin kotiin, -
näki hän hänen anoppinsa makaavan sairaana kuumeessa."
"Maata sairaana" on sama sana kuin sadanpäämiehen palvelijan kohdalla.
Anopilla oli kuume.
Tähän kuumeeseen ei liity sen kummempaa hengellistä puolta.
Anoppi oli kipeänä. Syynä saattoi olla esim. virusinfektio.
Meidän annetaan ymmärtää kyseessä olleen luonnollisen sairauden.
Kyseessä ei ollut lepran tapainen sairaus eikä riivaajien vaikutus.
Hän oli kipeä, vuoteenomana kuumeessa.
Kohta jatkuu: -
"Niin hän [Jeesus] koski tämän käteen, ja kuume lähti hänestä..."
Jos Raamattusi sanoo: "...ja hän nousi...", se on väärin käännetty.
Verbi on passiivissa: "Hänet nostettiin ylös."
Meille opetetaan tässä, -
että aina, kun ihme tapahtuu, se kerrotaan meille tavalla, -
joka auttaa meitä ymmärtämään hengellisiä periaatteita.
Anoppi nostettiin ylös.
Jeesuksen voima nosti hänet ylös -
ja paransi hänet.
Jeesuksen kosketus ja parantava voima -
nostavat ihmisen ylös.
Sen jälkeen anoppi "palveli häntä".
Kun Jumala toimii elämässämme, -
kun hän parantaa, siunaa ja pitää meistä huolta, -
seurauksena tulisi olla muiden palveleminen.
Anoppi nostettiin ylös, ja hän palveli Jeesusta.
Jae 16: "Mutta illan tultua -
tuotiin hänen tykönsä monta riivattua."
Myös tuon ajan rabbien kirjoituksissa -
korostettiin sitä, että ihmiset saattoivat olla riivaajien vallassa.
Monet eivät sitä tiedä.
Mutta esimerkiksi Talmudisssa sanotaan, -
että tuolloin demonit vaivasivat ihmisiä.
Kun Messias syntyi maailmaan, täällä oli paljon riivaajien vaikutusta.
Myös silloin kun hän palaa, ja hän palaa pian, -
riivaajat vaikuttavat voimakkaasti.
Siksi meidän tulee lukea kohta tarkasti ja oppia siitä.
"Mutta illan tultua tuotiin hänen tykönsä monta riivattua.
Ja hän ajoi henget ulos sanalla..."
Korostaisin, että Jeesus ajoi ne ulos sanallaan. Opimme tästä, -
että Jeesus pystyi synnyttämään asioita sanallaan kuten Isäkin -
ja saattamaan asiat jumalalliseen järjestykseen.
Opimme myös, että sanassa on voima.
Riivaajat lähtevät sanan voimalla.
"Ja hän ajoi henget ulos sanalla, ja kaikki sairaat hän paransi..."
"Sairaat" on tuossa kreikaksi kakos.
Kakos ei tarkoita sairautta vaan pahuutta.
Riivaajahenget liittyvät pahuuteen.
Jos teemme pahaa ja rikomme Jumalan tahdon, -
avaudumme pahojen henkien vaikutukselle.
Emme ehkä huomaa pahojen henkien aktivoitumista.
Puhumme luvussa 13 lisää riivatuksi joutumisesta -
ja riivaajien toimintaperiaatteista.
Nyt keskitymme lukuun 8.
"Ja hän ajoi henget ulos sanalla, -
ja kaikki sairaat [ne joissa oli pahaa] hän paransi..."
He eivät parantuneet itsestään eivätkä ajan kuluessa, -
vaan Jeesus paransi heidät.
Jae 17 on tärkeä. Ajoittain meidän on hyvä tunnustaa syntimme.
Jumala vihaa ylpeyttä -
mutta rakastaa nöyrtyviä.
Sanoin aina, että Jes. 53:a käytetään usein väärin.
Ihmiset vetoavat jakeeseen: -
"Hänen haavojensa kautta meidät on parannettu." (RK -12)
Minusta asiayhteytenä on synnistä paraneminen.
Sanoin aina, ettei kohta koske fyysisiä sairauksia, mutta olin väärässä.
Matt. 8:17:stä käy selvästi ilmi: -
"...jotta kävisi toteen profeetta Jesajan kautta puhuttu sana..." (RK12)
Uusi testamentti on Jumalan Sanaa -
sekä arvovaltaisin Vanhan testamentin kommentaari.
Se selittää Vanhaa testamenttia ja antaa lisämerkitystä kuten tässä: -
"...jotta kävisi toteen profeetta Jesajan kautta puhuttu sana: -
Hän otti päälleen meidän sairautemme -
ja kantoi meidän tautimme." (RK -12)
Messias kärsi, jotta saisimme syntimme anteeksi -
ja lopettaakseen synnin vaikutuksen elämässämme.
Lisäksi hän kärsi sairauksiemme vuoksi.
"Mutta kun Jeesus näki paljon kansaa ympärillään, -
käski hän lähteä toiselle rannalle.
Ja eräs kirjanoppinut tuli ja sanoi hänelle: 'Opettaja...'"
Tekemiensä ihmeiden ansiosta Jeesus edistyi uskonnollisissa piireissä.
Kun Jeesus oli lähdössä järven toiselle puolelle, -
"...eräs kirjanoppinut tuli ja sanoi hänelle: 'Opettaja, -
minä seuraan sinua, mihin ikinä menet'."
"Menitpä minne hyvänsä, sinne minäkin menen."
Mutta huomaa, miten Messias hänelle vastaa jakeessa 20: -
"Niin Jeesus sanoi hänelle: 'Ketuilla on luolat -
ja taivaan linnuilla pesät, -
mutta Ihmisen Pojalla ei ole, -
mihin hän päänsä kallistaisi'."
Jeesuksella ei ollut maailman antamaa turvaa.
Hänellä ei ollut täällä omaa kotia, -
koska hän kuuluu Jumalan valtakuntaan.
Samaa hän opettaa myös opetuslapsilleen.
Mekään emme kuulu tähän maailmaan eikä turvamme ole täällä.
UT opettaakin, -
että olemme tässä maailmassa outoja ja muukalaisia, -
koska kuulumme taivasten valtakuntaan -
ja olemme sen kansalaisia.
Usko ei välttämättä anna meille fyysistä turvaa tässä maailmassa.
Jeesuksellakaan ei ollut paikkaa, mihin päänsä kallistaisi.
Jae 21: -
"Ja eräs toinen hänen opetuslapsistaan sanoi hänelle..."
Hänellä oli muitakin opetuslapsia 12:n lisäksi.
Tämä halusi kyllä seurata Jeesusta, mutta sanoi: -
"'Herra, salli minun ensin käydä hautaamassa isäni'. "
Juutalaiset pitävät omaisten hautaamista velvollisuutena.
Haluamme sillä tavoin kunnioittaa vanhempiamme.
Hän sanoo: "Seuraan sinua, mihin menetkin.
Ymmärrän, ettei meillä ole maanpäällistä turvaa.
Mutta anna minun ensin täyttää velvollisuuteni."
"Anna minun ensin käydä hautaamassa isäni."
Jae 22: "Mutta Jeesus sanoi hänelle: -
'Seuraa sinä minua, ja anna kuolleitten haudata kuolleensa'."
Jeesus tarkoittaa: "Älä hätäile hautausseremoniasta, -
jota maailma pitää niin tärkeänä.
Hautajaisiin liittyy uskonnollisia pohjavireitä, -
mutta niiden tarkoitus on tuoda julki hengellistä totuutta.
Hurskaiden hautajaisten pitäisi olla todistuksena.
Niitä odotellessa ei silti ole tarkoitus elää oman mielen mukaan.
Aika on lyhyt. Käytetään nämä hankalat ajat hyödyksi.
Siksi Jeesus sanoo: "Seuraa sinä minua, -
ja anna kuolleitten haudata kuolleensa'."
On tärkeää reagoida välittömästi.
Jae 22: "'Seuraa sinä minua, ja anna kuolleitten haudata kuolleensa'."
Jeesus oli lähdössä vastarannalle. "Ja hän astui venheeseen, -
ja hänen opetuslapsensa seurasivat häntä."
Matt. 8:24 on hyvin tärkeä jae.
Jeesus on menossa vastarannalle tai toiselle puolelle.
Juutalaiset pyhät ovat kirjoittaneet termistä "toinen puoli", -
joka on hepreaksi tsad acher ja arameaksi sidra achra.
Tavallisesti "toisella puolella" tai tuonpuoleisella tarkoitetaan -
demonien pimeyden maailmaa.
Vihollinen ei pidä siitä, -
kun menemme sen alueelle tekemään hengellistä työtä.
Kyseessä on hengellinen sodankäynti.
Jeesus nousi veneeseen. "Ja katso, järvellä nousi seismos..."
Maanjäristyksen voimakkuutta mitataan seismografilla.
Joissakin raamatunkäännöksissä puhutaan kovasta myrskystä, -
mutta kyseessä oli maanjäristys.
Maa järisi järven alla voimakkaasti.
"...niin että venhe peittyi aaltoihin..."
Kun he olivat menossa toiselle puolelle, tuli maanjäristys.
Gennesaretilla syntyi ikään kuin tsunamiaalto.
Aallot syöksyivät päin venettä ja alkoivat täyttää sitä.
"...mutta hän nukkui."
Tässä on kerrottu, miten opetuslapsia tulee Jeesuksen luo.
Ensimmäinen halusi seurata häntä minne vain.
Toinen halusi ensin haudata isänsä.
Nyt puhutaan hänen 12 opetuslapsestaan: -
"Niin he menivät ja herättivät hänet sanoen: -
'Herra, auta, me hukumme'."
He ovat kyllä turvassa, -
koska he seuraavat Messiasta hänen tahtonsa mukaan.
Ei ole turvallisempaa paikkaa kuin olla Messiaan kanssa, -
mutta vihollinen hyökkää.
Hyökkäys näkyy fyysisesti maanjäristyksenä.
Maailma ei tahdo Messiaan toimintaa.
He eivät tahdo Messiaan vaikuttamaa muutosta.
Opetuslapset sanovat: "Herra, auta, me hukumme."
"Hän sanoi heille: 'Te vähäuskoiset, miksi olette pelkureita?'"
Miksi olette pelkureita?
Meidän ei tarvitse pelätä tässä maailmassa mitään.
Meidän tulisi kunnioittaa ja pelätä Jumalaa, ei vihollisen tekoja.
Jeesus sanoi heille: "Te vähäuskoiset..."
Heikko usko ja pelko käyvät käsi kädessä.
Jos uskomme on heikko, -
pelkäämme tämän maailman asioita ja vihollisen toimintaa. Ei tarvitsisi.
Kun olemme rohkeita ja vahvoja uskossa, -
tunnemme Jumalan auktoriteetin.
Hänen voitelunsa ja auktoriteettinsa on yllämme.
Pyhän Hengen voimalla saamme vihollisesta voiton.
Emme pelkää vihollista vaan voitamme sen.
Mutta tässä tilanteessa opetuslapset eivät ymmärrä auktoriteettiaan.
Siksi Jeesus sanoo: "Te vähäuskoiset, miksi olette pelkureita?"
"Silloin hän nousi ja nuhteli tuulia ja järveä, -
ja tuli aivan tyven."
Alkutekstissä kuvattiin maanjäristystä sanalla mega, suuri.
Vihollinen oli siinä mukana ja yritti voittaa Jeesuksen.
Mutta Jeesus puhui auktoriteetillaan.
Silloin "tuli aivan tyven". Laskeutui suuri hiljaisuus ja megatyyneys.
Jakeessa 27 terminologia muuttuu, -
ja sillä on merkitystä.
Lukemissamme jakeissa on toistunut sana opetuslapsi.
Sitten toistuu sanapari "hänen opetuslapsensa".
Mutta koska heitä pelottaa ja he ovat vähäuskoisia, -
jakeessa 27 puhutaan eri tavalla.
Siinä ei puhuta opetuslapsista vaan ihmisistä.
Kysytään itseltämme, -
kenen tavoin me käyttäydymme?
Käyttäydymmekö tavallisten ihmisten tavoin -
vai ymmärrämmekö olevamme Messiaassa uusi luomus?
Hänessä meidän ei tarvitse pelätä tämän maailman asioita -
eikä tuonpuoleista, ilkeää vihollista.
Meidän ei tarvitse pelätä riivaajien vaikutusta, -
koska suuri usko tuo mukanaan suuren auktoriteetin.
Uskon kautta meillä on voima.
Meissä oleva Pyhä Henki on suurempi kuin maailman voimat.
Jeesus, Ihmisen Poika, on esimerkkimme.
Hän nuhteli tuulta ja järveä, -
ja hetkessä tuli aivan tyyntä.
Jos seismos tarkoittaa myrskyn lisäksi maanjäristystä, -
järistyksen voima nostaa aaltoja.
Tavallisesti aallot kestäisivät jonkin aikaa, mutta nyt ei niin käy.
Kun Jeesus puhui, tuli aivan tyyntä ja hiljaista.
Sanalla "ihmiset" tarkoitetaan tässä opetuslapsia.
"Ja ihmiset ihmettelivät ja sanoivat: -
'Mikä tämä mies oikein on...'" (RK -12)
Tässä ei kysytä, kuka hän on, vaan millainen, kreikaksi potapos.
Opetuslapset eivät ymmärtäneet, kuka tämä rabbi oikein oli.
He eivät ymmärtäneet, että Messias on Jumalan Poika, -
jolla on kaikki valta.
He näkivät hänet hengellisenä johtajana ja opettajana.
He näkivät hänet ihmeidentekijänä, mutta ihmeitä tekivät muutkin.
Myös juutalaisten rabbien opetuslapset ajoivat pois riivaajia.
Mutta Jeesus oli Jumala heidän keskellään.
Siksi ihmiset ihmettelivät ja sanoivat: -
"Millainen tämä on...?"
Jeesus oli erilainen kuin muut. Se teki heihin vaikutuksen.
"...kun sekä tuulet että meri häntä tottelevat?"
Taivaasta syntynyt auktoriteetti -
on täydellistä ja ehdotonta.
Sille vallalle kaikki kumartavat.
Hyvä uutinen meille on se, -
että saamme Pyhän Hengen heti, kun otamme ilosanoman vastaan.
Hän tulee meihin asumaan.
Kreikan sana exousia tarkoittaa sekä auktoriteettia että voimaa, -
Jumalan itsensä voimaa.
Pyhä Henki asuu meissä, -
jotta voimme hänen voitelunsa avulla toimia tuossa auktoriteetissa.
Hänen voimallaan saamme toteuttaa hänen tahtoaan, emme omaamme.
Messias meni toiselle rannalle, "tuolle puolelle" -
juuri toteuttamaan Isänsä tahtoa -
ja olemaan todistuksena siitä, -
että riivaajavoimat, jotka vastustavat Jumalan suunnitelmia, -
tehdään voimattomiksi.
Meistä tulee voimakkaita, pahan voimista voimattomia.
Näin tapahtuu, -
jotta vanhurskaus tulisi ilmi.
Vanhurskaus liittyy nimittäin läheisesti Jumalan kirkkauteen.
Teemme hyviä tekoja Jumalan tahdon mukaan, -
jotta vanhurskaus vallitsisi ja Jumalan kirkkaus ilmestyisi.
Kun Jumalan kirkkaus laskeutuu, hänen omansa alkavat palvoa.
Minun ja jokaisen uskovan elämän päätarkoitus -
on elää sillä tavoin, että muutkin alkavat palvoa Jumalaa.
Meidät on luotu palvomaan.
Siksi olemme pelastuneet. Siksi elämme.
Siksi, että eläisimme sillä tavalla, -
joka saa muut palvomaan Jumalaa kanssamme.
Päiviesi tarkoitus -
on elää palvovalla asenteella.
Tie voittoon ja menestykseen, -
tapahtuipa elämässäsi mitä hyvänsä ja toimi vihollinen miten hyvänsä, -
on Jumalan palvominen.
Älä anna elämäsi olosuhteiden estää sinua palvomasta Jumalaa.
Nähdään ensi viikolla! Runsasta Jumalan siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen